Ses maande oue baba in rivier gevindArgieffoto: Kent Williamson Die liggaam van ŉ ses maande oue babadogtertjie is Woensdag in die Msunduzirivier naby Woodhouseweg in Pietermaritzburg aangetref. Russel Meiring, woordvoerder van ER24, het gesê hulle het inligting ontvang dat die baba glo vroeër die week deur ŉ vrou in die rivier gestort is. “’n Soektog is onmiddellik Dinsdag van stapel gestuur deur die polisie se soek-en-reddingspan en honde-eenheid. Dit is laat Dinsdag afgelas en weer Woensdag voortgesit,” het Meiring gesê. Volgens Meiring is die dogtertjie se liggaam ná ŉ ure lange soektog gevind. Sy is op die toneel dood verklaar. Die polisie ondersoek die saak.